# MØTEINNKALLING

# Helse- og omsorgsutvalget

|  |  |  |
| --- | --- | --- |
| **Dato:** | 07.03.2018 kl. 18:00. |  |
| **Sted:** | Formannskapssalen Vestby rådhus |  |

Møtet er åpent for publikum i alle saker med mindre saken er unntatt offentlighet, eller møtet lukkes.

Dokumentene publiseres på www.vestby.kommune.no.

**Saksliste**

|  |  |  |  |
| --- | --- | --- | --- |
|  | | | Side |
| **Saker til behandling** | | | |
| [1/18](#CaseRef371521) | 16/01891-32 | Samarbeid og evt. utvidelse av plasser på Næringstjenester AS | 2 |
| [2/18](#CaseRef372272) | 17/04269-15 | Søknad om ny skjenkebevilling - Villa Solbakken AS | 7 |
| [3/18](#CaseRef372117) | 18/00690-1 | Salg av tobakksvarer - nytt tilsynsansvar for kommunene | 10 |
| **Informasjon** | | | |
| [1/18](#CaseRef371525) | 16/02192-5 | Oversendelse av underskrevet samarbeidsavtale | 13 |
|  |  |  |  |

|  |  |
| --- | --- |
| **Vestby, 22.02.2018**  **Bente Antonsen**  **Leder** | **Eventuelt forfall eller inhabilitet meldes på tlf. 64980106 (på dagtid) eller e-post:**  [**Elin.tokerod@vestby.kommune.no**](mailto:Elin.tokerod@vestby.kommune.no)**.**  **Varamedlemmer møter etter nærmere avtale.** |

**Saker til behandling**

HOM-1/18

Samarbeid og evt. utvidelse av plasser på Næringstjenester AS

Saksbehandler: Trine Dreyer Saksnr.: 16/01891-32

|  |  |  |
| --- | --- | --- |
| **Saksgang** |  | **Møtedato** |
| 1 Formannskapet | 9/18 | 05.03.2018 |
| 2 Helse- og omsorgsutvalget | 1/18 | 07.03.2018 |
| 3 Kommunestyret |  | 19.03.2018 |

**Rådmannens innstilling:**

Saken tas til orientering.

Det fremmes en analyse av økonomi - og nytte basert på alternativ 2. Saken fremmes i forbindelse med HP 1019-2022.

**Vedlegg:**Vedlegg - Arbeidstreningssenter Vestby

**SAKSUTREDNING:**

**Bakgrunn for saken:**

Saken kom som et verbalforslag ved behandling av Handlingsprogram 2017 - 2020 og lyder som følger:

* Administrasjonen bes, i samarbeid med Vestby Næringstjenester, se på hva som skal til for å utvide antall plasser på Vestby Næringstjenester. Kan Vestby Næringstjenester utvide sin virksomhet i grensegangen mot resultatområdene i kommunen? Legges fram for politisk behandling i HOM og kommunestyret i løpet av 2017.

For å gjennomføre utredningsoppgaven ble det engasjert en medarbeider. Medarbeideren sa opp stillingen i det vedkommende skulle tiltre. Det ble derfor en kraftig forsinkelse i utredningsoppgaven, noe rådmannen beklager.

Ordfører er av den oppfatning at saken har så tunge økonomiske sider at det bør behandles parallelt i formannskapet og HOM.

Næringstjenester AS er finansiert med statlige midler via NAV og kommunalt driftstilskudd. Formålet er varig tilrettelagt arbeid (VTA) for mennesker med funksjonsnedsettelser. Et grunnkriterie er at arbeidstaker kan produsere i en gruppe på 5 arbeidstakere under en arbeidsleder.

Det er og har vært samarbeid mellom Vestby kommune og RO rehabilitering og personalavdelingen om enkelt brukere. RO rehabilitering har hatt brukere som er blitt prøvd ut med ledsagelse fra ansatte i rehabilitering som ikke har fylt kriteriene for opptak. Det har også vært samhandling mellom Næringstjenester AS og RO rehabilitering på overgangsordninger hvor brukere grunnet funksjonsfall ikke fyller kriteriene, har nedgradert stilling før endelig opphør.

Likeledes har personalavdelingen i samarbeid med Næringstjenester AS, brukere på individuelle kontrakter.

Gjennom samarbeidet mellom Næringstjenester AS og RO rehabilitering har det blitt reist spørsmål om økt press på arbeidsrelaterte tiltak. Når plassene på Næringstjenester er fylt opp, øker presset på kommunens dagtilbud. Dag- og arbeidstilbud til de som faller utenfor NAV`s sysselsetingstiltak, er ikke regulert i kommunens lovverk og ansvar.

Avdelingsdirektør NAV tiltak i Akershus stadfester at det ikke vil bli utvidet eller opprettet flere VTA plasser.

Vestby kommune v/ RO rehabilitering har at aktivitetstilbud for mennesker med medfødt og/ eller ervervet varige funksjonsnedsettelser. Dette er en sammensatt og ikke en homogen gruppe brukere. Tiltaket er etablert for å unngå ensomhet, vedlikeholde innlærte ferdigheter for å optimalisere brukers egne ressurser lengst mulig. Tiltaket gir stordriftsfordeler da alle brukerne er i behov av individuell hjelp i bolig som er lovpålagte tjenester. Brukerne er over 18år og opp mot 60år.

Vestby kommune v/ RO rehabilitering har også et dagtilbud innen psykiske helse som gir tilbud om turgrupper, matgrupper, malergrupper i kortere eller lengre tid. Brukerne her er heller ikke noen homogen gruppe, de faller utenfor arbeidstiltak i NAV og kommunens tilbud bidrar til redusere ensomhet, unngå passivisering, gi motivasjon og stimulere til utvikling av den enkelte bruker. Dette tilbudet kan være bidrag til færre reinnleggelser og økt selvhjulpenhet.

Med denne bakgrunn vurderte rådmannen å benytte prosjektmidler gitt av Fylkesmannen i 2017, til å få kartlagt kost/ nytte ved å ha i flere arbeids- og sysselsettingstiltak til mennesker med nedsatt funksjonsevne enn

**Alternativer:**

1. Næringstjenester AS utvider plassantallet med full kommunal finansiering. Staten gir i dag 13 tusen kroner pr godkjent plass pr mnd. Vestby kommune betaler 5 tusen 292 kroner pr plass pr mnd. Statense tilskudd er om lag 60% alle kostnader. Plassutvidelse vil være begrenset til dagens fysiske arealer med en mulig plassutvidelse 5 plasser.
2. Vestby kommune utreder videre kostnader og gevinster ved å etablere et kommunalt arbeidstreningssenter i fysisk nærhet til Næringstjenester. En lokal nærhet til Næringstjenester AS vil bidra til ytterligere godt samarbeid og utnytte kompetanse fra både Næringstjenester og kommunens arbeidssenter til å kvalifisere brukere til en plass på Næringstjenester eller annen form arbeidssysselsetting. Et slikt samarbeid vil i større grad kunne kartlegge og vurdere potensialet for mulig økt antall arbeidsplasser for målgruppen. Inntak av aktuelle bruker bør være mennesker med lengre og varige funksjonsnedsettelser uavhengig diagnoser, men felles at de trenger lengre tid på trening, motivasjon for de er klar for arbeidsutprøving individuelt eller på Næringstjenester. Et kommunalt arbeidstreningssenter bør målbære at flere mennesker med funksjonsnedsettelse har potensiale og ressurser til å ha et sysselsettingstilbud.

Dagens to dag- og aktivitetstilbud i kommunal regi kan reorganiseres og samles i et nytt arbeidstreningssenter. Det nye tiltaket kan inndeles i seksjoner i forhold til brukers ressurser/ hjelpebehov og alder, bl a være et retrettsted for de som har funksjonsfall på grunn av aldring eller andre årsaker, en seksjon for kartlegging og opptrening og en seksjon for eventuelt egen produksjonsvirksomhet som supplement/erstatning for de som faller utenfor krav NAV stiller på Næringstjenester.

Etablering av et arbeidstreningssenter i kommunal regi samlokalisert med Næringstjenester AS, forutsetter investering av tomt og nybygg. Ved reorganisering av dagens aktivitets- og dagtilbud, vil driftsmidler kunne overføres til nytt tiltak.

1. Det etableres ikke flere plasser ved Næringstjenester AS eller et kommunalt arbeidstreningssenter. Den enkelte brukers hjelpebehov i bolig vurderes og tildeles ved rettskrav på tjenester. Dagens dagtilbud i kommunal regi, videreføres. Næringstjenester AS videreføres med dagens plasstall på 28 brukere.

**Miljømessige konsekvenser:**

I denne saken må miljømessige konsekvenser ses i lys av folkehelse og samfunnsøkonomiske prinsipper.

Økt aktiviteter og sysselsetting innen normalarbeidstiden for mennesker som har funksjonsnedsettelser og faller utenfor ordinært arbeidsliv, vil kunne utnytte sitt potensiale og derved redusere fokus på egne begrensninger. Økt integrering og følge et tilnærmet normalløp som andre i yrkesaktiv alder. Fokus på ubrukte ressurser hos den enkelte bruker/ pasient, kan avlede fokuseringen på funksjonsnedsettelsen og diagnoser. For noen vil dette forhindre, utsette reinnleggelser og for andre kan det gi et perspektiv på muligheter for individuell tilrettelagt arbeid. Dette gir folkehelseperspektiver, men også samfunnsmessige effekter, da det kan påregnes mindre belastning på hjelpeapparatet.

Et økt samarbeid mellom Næringstjenester og kommunen med en beliggenhet i næringsområde, gir signal til brukere/ pasienter om en integrering av arbeidsplasser.

Tiltaket vil gi effekt av arbeid og egeninnsats i større grad enn å være deltaker på et aktivitets- eller dagtilbud.

**Økonomiske konsekvenser:**

1. Bygningsmasse og arealer på Næringstjenester AS har en kapasitet på utvidelse av inntil 5 tiltaksplasser som vil utløse lønnsmidler til en 100% arbeidsleder. Dette medfører en kostnad på 185 tusen 230 kroner for 5 plasser samt lønnsmidler tilsvarende 646 tusen kroner pr år. Totalt vil utvidelse på 5 plasser medføre en utgift på 831 tusen 230 kroner.
2. Etablering av arbeidstreningssenter vil kreve investering av tomt samt byggekostnader, på nåværende tidspunkt vanskelig å estimere. Ved å reorganisere og flytte dagens aktivitets- og dagtilbud, vil driftsmidler herfra kunne være bidrag til oppstart av ny drift. Aktivitetssenteret har et årsbudsjett på 5 millioner 396 kroner og dagsenteret har en 100% stilling, 40%stilling + 60% stilling som utgjør 1 million 252 tusen kroner pr år. Samlet utgjør dette 6 millioner 648 tusen kroner i lønn og driftsmidler.
3. Ved opprettholdelse av dagens tilbud, vil det bli et økende press på individuelle botjenester for mennesker med omfattende bistandsbehov. Dette som følge av befolkningsvekst, økende antall mennesker med nedsatt psykisk og/ eller fysisk funksjonsevne samt ungdom over 18år som har falt utenfor videre skolegang og ikke tilfredsstiller krav NAV setter til sine arbeidstiltak.

**Vurdering:**

1. Forutsetter at det til en hver tid vil være tilstrekkelig søkere til å dekke opp antall plasser på Næringstjenester hvor bruker fyller kriteriene for 5-1 grupper. Dette innebærer 5 brukere/ arbeidstakere på en arbeidsleder.
2. Vil gi et bredere tilbud til flere som ved trening/ kvalifisering kan ha et arbeidstilbud. Et tilbud på dag kan redusere bistand i egen bolig samt øvrige samfunnsøkonomiske effekter som f eks hindre reinnleggelser, ytterligere funksjonsfall mm. Mennesker med funksjonsnedsettelse er like differensierte som øvrige befolkningen med ulike interesser og potensiale. Et økt mangfold i arbeidsoppgaver kan bidra til økt stimuli og motivasjon som fremmer utvikling hos den enkelte.

3) Gir ingen nye effekter, men øke presset og etterspørsel av et kommunalt dagtilbud. Presset kommer som følge befolkningsvekst, en økende synliggjøring av blant annet nedsatt psykisk helse hos stadige andel samt frafall i skolen.

**Medbestemmelse:**

De ulike tiltak har vært drøftet innen PPT, rehabilitering, NAV, barnevern samt ledelsen ved Næringstjenester AS. Samtlige gir uttrykk for at dette kan øke andelen av befolkningen som i dag faller utenfor de etablerte ordningene, til et langt mer meningsfylt liv og redusere behovet for individuell hjelp.

**Konklusjon:**

Alternativ 2 bør utredes nærmere med hensyn til investeringskostnader og driftsmessige nye utgifter. Det utredes og konkretiseres nærmere aktuelle brukere som har et potensiale for arbeidstrening/ kvalifisering enten til Næringstjenester AS eller et supplere arbeidstiltak til Næringstjenester, men med andre arbeidsoppgaver for å nå en bredere brukermasse.

Videre må det utredes den fysiske innretning for også ivareta en aldrende gruppe som ved stordrift kan holde de individuelle tjenestene på dagtid på et minimumsnivå.

Vestby kommune mottok i 2017 660 tusen kroner fra Fylkesmannen for å øke muligheten for arbeidsaktiviteter/ trening innen psykisk helse/ rus. På grunn av omorganisering av rusteamet til psykisk helse, ble det søkt om overføring av midlene til 2018. Dette er midler kommunen kan anvende til å få nærmere utredet kostnader ved et arbeidstreningssenter.

**Vedlegg til saken:**



HOM-2/18

Søknad om ny skjenkebevilling - Villa Solbakken AS

Saksbehandler: Eva Ombustvedt Saksnr.: 17/04269-15

|  |  |  |
| --- | --- | --- |
| **Saksgang** |  | **Møtedato** |
| 1 Helse- og omsorgsutvalget | 2/18 | 07.03.2018 |

**Rådmannens innstilling:**

Villa Solbakken AS, org.nr. 816518482, gis alminnelig skjenkebevilling for skjenking av alkoholholdig drikk inntil 22 % fra vedtaksdato fram til 30.09.2020 for skjenking i Rådhusgata 10 -14, såkalt «Kulturkvartalet», «Fryselageret» og «Pop Up puben». Bevillingen omfatter også skjenking ved uteservering.

Som styrer godkjennes Evy Berntsen Thune og som stedfortreder godkjennes René Miller.

**Vedlegg:**Vurdering av opplysning fra skatt øst - Villa Solbakken AS **Unt.off**

**SAKSUTREDNING:**

Villa Solbakken AS, org.nr. 816518482, søker om skjenkebevilling for skjenking av alkoholholdig drikk inntil 22 % for Rådhusgata 10 -14, såkalt «Kulturkvartalet», «Fryselageret» og «Pop Up puben». Villa Bakeriene AS, org.nr. 913314670 har tidligere hatt skjenkebevilling for enkeltanledninger ved serveringsstedet. Det er samme eier bak begge selskapene.

Søknad om serveringsbevilling er behandlet i egen delegert sak. Administrativt vedtak er fattet den 30.01.2018.

Stedet har både inne- og uteservering, med ca. 80 gjesteplasser innendørs og ca. 40 gjesteplasser utendørs. Ifølge konseptbeskrivelsen er stedet tenkt som pub/bar og forskjellige typer arrangement, både i regi av Vestby kommune Kulturkontoret, men også av andre aktører. Stedet skal være med på å skape et ønskelig «liv i sentrum».

Søker opplyser at stedet skal ha åpent fra kl. 12.00 til 01.30.

Styrer for skjenkingen er Evy Berntsen Thune, og stedfortreder er René Miller.

Med hensyn til beregning av antall gjesteplasser innendørs har bevillingshaver ansvar for dette i forhold til plan- og bygningsloven og gjeldende brannforskrifter.

**Opplysninger til saken og vurdering av disse:**

Søknaden er sendt politiet, skatteetaten, kemneren i Follo og sosialtjenesten i Vestby kommune til uttalelse. Det er til saken innkommet opplysninger som til søknad om serveringsbevilling er vurdert å ikke ha avgjørende betydning for søknaden. Vedlagt følger vurderingsnotatet av 12.01.2018.

Rådmannen bemerker at notatet av 12.01.2018 ved en inkurie omtaler Evy Berntsen Thune med feil etternavn. Videre bemerkes at søkende selskap, Villa Solbakken AS, org.nr. 816518482, i ettertid er registrert i Merverdiavgiftsregisteret.

Rådmannen presiserer at notatets vurderinger kun er gyldig for serveringsbevillingen, fram til et eventuelt positivt vedtak i Helse- og miljøutvalget, dersom utvalget er enig i vurderingen og anbefalingen. Dette selv om det i notatet fremkommer at vurderingen også er foretatt etter alkoholloven.

Forholdene som er vurdert gjelder til sammen fire forsinkede selvangivelser, levert innenfor tre måneder etter fristen, fordelt på tre juridiske enheter. Det er ikke opplysninger om restanser for forsinkelsesgebyrene. Vi kan anta at de er betalt.

Videre er det opplysninger om at Evy Berntsen Thune var involvert i konkurs, hvor det var restanser til skatt øst på merverdiavgift ved konkursåpning.

Rådmannen anbefaler ikke å godkjenne søknader om bevilling til personer som ved flere tilfeller og, eller gjennom ulike selskaper enten melder oppbud, eller begjæres konkurs. Ved gjentagende konkurser vil det offentlige ofte bli påført tap med manglende innbetalinger av skatter og avgifter, og ofte også lønn til ansatte via lønnsgarantiordningen. Gjentagende konkurser kan indikere at personen ikke har den rette forståelse eller kompetanse for hva som kreves i bransjen, eller at man bevisst går inn for å drive på marginale budsjetter, som igjen vil medføre at det offentlige påføres tap.

I dette tilfellet er det innkommet opplysninger om et enkelt tilfelle av konkurs. Det fremkommer av konkursboets innberetning at det ikke er avdekket straffbare eller karantenebetingede forhold. Thune, som styreleder, begjærte oppbud med grunnlag i sviktende økonomi. Restansen på merverdiavgift gjaldt for to terminer, som kan vurderes som en relativt kort periode, og restansen var forholdsvis lav. Det er ikke noe i saken som tilsier at det er fare for gjentagelse. Det fremstår heller ikke som om Thune viser manglende betalingsvilje.

Sosialtjenesten, her representert ved RO Rehabilitering, er den delen av kommunen som kjenner nærmest til hvilke områder som kan vurderes å ha ekstra utfordringer i forhold til utøvelse av skjenkebevilling. RO Rehabilitering har også nærmest kjennskap til ulike persongruppers tilholdssteder. Det er derfor innhentet uttalelse derfra om det til denne saken eller stedet er knyttet særskilte forhold.

RO Rehabilitering påpeker utearealenes beliggenhet med hensyn til nærheten til aktivitetsområdet rundt rådhuset som blir hyppig brukt av barn og unge på ettermiddag/ kveld. Utearealene kan skjermes noe mer utover steinblokkene som per i dag er satt som grense for serveringsområdet.

Rådmannen anbefaler etter dette at Helse- og omsorgsutvalget vurderer at betingelsene i alkoholloven §§ 1-7b og c er oppfylt og at bevillingssøker, eier, styreleder og daglig leder, samt stedfortreder oppfyller lovens krav.

Rådmannen anbefaler videre at dersom skjenkebevilling innvilges, skal bevillingshaver sørge for at arealet for uteserveringen blir klarere avgrenset og bedre skjermet enn det dagens steinblokker medfører.

**Alternativ:**

Alternativt kan opplysningene om slike økonomiske forhold i denne saken vurderes til å være uforenelig med Vestby kommunes alkoholpolitikk. Alternativet da er å avslå søknaden om skjenkebevilling i Rådhusgata 10 -14, såkalt «Kulturkvartalet», «Fryselageret» og «Pop Up puben» med slik begrunnelse.

**Konklusjon:**

Villa Solbakken AS, org.nr. 816518482, gis skjenkebevilling for skjenking av alkoholholdig drikk med inntil 22 % for skjenking i Rådhusgata 10 -14, såkalt «Kulturkvartalet», «Fryselageret» og «Pop Up puben» frem til 30.09.2020. Bevillingen omfatter også skjenking ved uteservering.

Som styrer godkjennes Evy Berntsen Thune og som stedfortreder godkjennes René Miller.

**Vedlegg til saken: Unt. Off**

HOM-3/18

Salg av tobakksvarer - nytt tilsynsansvar for kommunene

Saksbehandler: Kristina Forslund Saksnr.: 18/00690-1

|  |  |  |
| --- | --- | --- |
| **Saksgang** |  | **Møtedato** |
| 1 Helse- og omsorgsutvalget | 3/18 | 07.03.2018 |

**Rådmannens innstilling:**

Vestby kommune vil kreve en årlig tilsynsavgift fra salgssteder for tobakksvarer og tobakksurrogater til forbruker på kr 4500,-. For midlertidige salgssteder vil avgiften være kr 1200,-.

**SAKSUTREDNING:**

**Bakgrunn for saken:**

Kommunen skal fra 01. januar 2018 føre tilsyn med registrerte salgssteder av tobakksvarer m.v. Tilsynsplikten og en ny registreringsordning for salg av tobakksvarer mv ble vedtatt i Stortinget den 21. juni 2017 og bestemmelsene om ordningen er tatt inn i tobakksskadeloven kapittel 2

Den nye ordningen innebærer at kommunen skal føre tilsyn med registrerte salgssteder av tobakksvarer og tobakkssurrogater (for eksempel e-sigaretter) i kommunen. En av oppgavene er tilsyn med at slike varer ikke selges til mindreårige.

Det er fastsatt en egen forskrift som bla regulerer kravene knyttet til kommunens tilsyn. Denne ble fastsatt av Helse- og omsorgsdepartementet 21. september 2017.

Alle virksomheter som selger tobakk må nå registrere seg i det nyopprettede Tobakksalgsregisteret innen 31. desember 2017. Det er ikke tillatt å selge tobakksvarer mv etter 01. januar 2018 uten registrering i Tobakksalgsregisteret. Dette registeret vil fra 01. januar 2018 gi kommunene en oversikt over salgssteder som kan selge slike varer og hvor kommunen skal føre tilsyn.

Tobakksalgsregistret er offentlig, noe som innebærer at enhver kan søke i registret.

Kommunens tilsynsoppgave skal være å særlig føre kontroll med aldersgrense-bestemmelsene og salgsstedenes internkontroll. Tilsynet kan foregå åpent eller anonymt. Dersom man ved tilsyn finner avvik skal skriftlig rapport sendes til salgsstedet med adgang til salgsstedet til å uttale seg innen to uker. Ved vurdering av om det skal ilegges salgsforbud, og for hvor lenge, kan det blant annet legges vekt på type overtredelse, overtredelsens grovhet, og om virksomheten kan klandres for overtredelsen og hva som er gjort for å rette opp forholdet. Ved vurdering av om det skal ilegges salgsforbud, og for hvor lenge bør dette avgjøres av kommunestyret.

Det skal føres tilsyn med salgsstedene så ofte som behovet tilsier. Hvert sted skal kontrolleres minst en gang årlig. Kommunen er videre pålagt å utføre minst to ganger så mange tilsyn årlig som det er salgssteder i kommunen. Administrasjonen bemerker at det per medio februar 2018 er registrert 21 salgssteder i kommunen. Dette er utsalgsteder som kiosker, butikker, cafe/restauranter og bensinstasjoner.  
  
**Vurdering:**

Rådmann ser det som mest hensiktsmessig at tilsynet organiseres i samarbeid med skjenkekontrollørene og at tilsyn utføres der det er mulig med salgs- og skjenkekontroller. Den nye oppgaven vil allikevel føre til økte ressurser ifht kontroll av kiosker og bensinstasjoner som ikke faller inn under salgs – og skjenkekontrollene av alkohol.

Tobakkssalgsforskriften § 24 åpner opp for at kommunen kan kreve en tilsynsavgift fra salgsstedene, jf. tobakkskadeloven § 10. Det kreves en årlig tilsynsavgift på

kr. 4 500 for faste salgssteder og kr 1 200 for midlertidige salgssteder.

**Konklusjon:**

Rådmannen mener at ved å innføre en slik avgift vil dette kunne bidra til å dekke inn kostander for økt ressursbruk på tilsyn.

**Informasjon:**

|  |  |  |  |
| --- | --- | --- | --- |
| Saknr | Arkivsak | Tittel |  |
| 1/18 | 16/02192-5 | Oversendelse av underskrevet samarbeidsavtale |  |